text: Politiet på jagt efter flittig indbrudstyv
  29 juni 2015 kl. 08.48
  Politiet søger formodet gerningsmand til fire indbrud lørdag morgen.
  Sydøstjyllands Politi beder borgerne om hjælp i forbindelse med indbrud og forsøg på indbrud i fire steder i Horsens centrum tidligt lørdag den 27. juni.
  I flere af forholdene beskriver vidner gerningsmanden som østafrikansk af udseende, og Sydøstjyllands Politi arbejder derfor videre ud fra, at det kan være den samme gerningsmand, der står bag.
  Den formodede gerningsmand beskrives nærmere som 20-30 år, og han er cirka 180 cm høj. Manden halter, da venstre ben er stift, og han er spinkel af bygning og har sort, kort hår og taler dansk.
  Kontakt politiet på 114, hvis du kan hjælpe med oplysninger i sagen.
  Sydøstjyllands Politi søger formodet gerningsmand til indbrud lørdag morgen http://t.co/9q6VlO4Ahv
  
  